OpenLLM-France/wikimedia huggingface dataset:
# Georg Marco

Georg Marco (29 de novembre de 1863 – 29 d'agost de 1923) fou un jugador d'escacs romanès, un dels millors mestres europeus entre les darreries del segle xix i començaments del segle xx.
Va néixer a Txernivtsí (Cernăuţi), Bucovina (llavors part d'Àustria-Hongria, actualment a Ucraïna). Posteriorment va establir-se a Viena, on hi fou secretari de l'Associació d'escacs de Viena.

## Resultats destacats en competició

En torneigs, fou 6è a Graz 1890, 6è a Viena 1890, 1r a Viena 1891, 4t a Dresden 1892, 1r a Viena 1892, 2n a Viena 1893, 6è a Leipzig 1894, 2n a Pressburg 1894, 1r a Viena 1895, 17è al Torneig de Hastings 1895, 13è a Nuremberg 1896, 11è a Budapest 1896, 6è a Berlín 1897, 3r a Viena 1897, 2n a Londres 1899/1900, 7è a París 1900, 5è a Múnic 1900, 9è al Torneig de Montecarlo 1901, 15è al Torneig de Montecarlo 1902, 6è al Torneig de Montecarlo 1903, 3r al Torneig de gambit de Viena 1903, 4t a Cambridge Springs 1904, 4t a Coburg 1904, 5è a Oostende 1905, 6è a Oostende 1906, 9è a Oostende 1907, 2n a Moscou 1907, 3r a Estocolm 1912, 4t a Budapest 1913, 4t a Viena 1915, 9è a Göteborg 1920, 7è a La Haia 1921, i 18è a Pistyan 1922.
Marco va jugar també diversos matxs contra jugadors importants: va empatar dos cops amb Carl Schlechter; (+ 0 – 0 = 10) el 1893 i (+ 4 – 4 = 3) el 1894. També va empatar amb Arthur Kaufmann (+ 5 – 5 = 0) el 1893. Va perdre contra Max Weiss (+ 1 – 5 = 1) el 1895, i va guanyar Adolf Albin (+ 4 – 2 = 4) el 1901.

## Editor i periodista d'escacs

Marco va guanyar-se gran renom com a editor de la publicació Wiener Schachzeitung des de 1898 fins a 1916, i pels seus comentaris als llibres dels torneigs de Viena (gambit) 1903, Barmen 1905, Oostende 1906, Carlsbad 1907, Matx pel campionat del món Lasker-Tarrasch de 1908, Baden i Vienna (gambit) 1914, i el Meister des Problems (Viena 1924).

## Referències

* ↑ «Nota biogràfica de Georg Marco» (en anglès). Chessgames.com. [Consulta: 11 març 2010].
* ↑ «Memorial Kolisch, Viena 1890, classificació i partides» (en anglès). 365chess.com. [Consulta: 11 març 2010].
* ↑ «Name Index to Jeremy Gaige's Chess Tournament Crosstables, An Electronic Edition» (en anglès). Anders Thulin, Malmö, 01-09-2004. [Consulta: 11 març 2010].
# Hospital Clínic (desambiguació)

«Hospital Clínic» té aquests significats:
* Hospital Clínic de Barcelona, a Catalunya
* Hospital Clínic Universitari, al País Valencià
# Bertil von Wachenfeldt

Bertil von Wachenfeldt (Storvik, 4 de març de 1909 - Göteborg, 30 de setembre de 1995) fou un atleta suec, especialista en curses de velocitat, que va competir durant les dècades de 1920 i 1930.
El 1928 va prendre part en els Jocs Olímpics d'Estiu d'Amsterdam, on fou quart en la prova dels 4x400 metres relleus del programa d'atletisme. No fou fins al 1936 quan disputà els seus segons i darrers Jocs. A Berlín disputà dues proves del programa d'atletisme. Fou cinquè en la cursa dels 4x400 metres relleus, mentre en la dels 400 metres quedà eliminat en sèries.
En el seu palmarès destaquen tres medalles de bronze al Campionat d'Europa d'atletisme, dues el 1934 i una el 1938. També guanyà dos campionats nacionals dels 400 metres, el 1935 i 1938 i va establir els rècords nacionals dels 300 i 400 metres.

## Millors marques

* 400 metres. 47.8" (1937)

## Referències

* 1 2 «Bertil von Wachenfeldt Olympic Results». sports-reference.com. Arxivat de l'original el 14 de novembre 2012. [Consulta: 19 abril 2020].
* ↑ Bertil von Wachenfeldt a Comitè Olímpic Suec
* ↑ Bertil von Wachenfeldt 1909-1995 Arxivat 12 October 2013$^{[Datemismatch]}$ a Wayback Machine.. storagrabbar.se
* ↑ Fitxa a trackfield.brinkster.net
# Marina Majó i Plana

Marina Majó i Plana (Arenys de Munt, Maresme, 17 de juny de 1981) és una jugadora d'hoquei sobre patins i de roller derby catalana.
Formada al Centre d'Esports Arenys de Munt, hi va jugar tota la seva carrera com a defensa. Amb el club arenyenc va guanyar dues Lligues catalanes (1999 i 2002) i dos Campionats d'Espanya (1998-99 i 2003-04) i va aconseguir un subcampionat de la Copa d'Europa (2006-07). Internacional amb la selecció espanyola d'hoquei sobre patins entre 1997 i 2003, va proclamar-se Campiona del Món (2000) i va ser subcampiona d'Europa en tres ocasions (1999, 2001 i 2003). Va retirar-se de la pràctica de l'hoquei sobre patins al final de la temporada 2011-12. L'any 2019 va retornar a la competició en la modalitat de roller derby, aconseguint amb el CHP Bigues i Riells la primera Copa d'Espanya, celebrada a Mollet del Vallès. També participà amb la selecció espanyola al World Roller Games de Barcelona 2019, aconseguint la medalla de bronze.

## Palmarès
### Hoquei sobre patins
#### Clubs

* 2 Lligues catalanes d'hoquei patins femenina: 1998-99 i 2001-02
* 2 Campionats d'Espanya d'hoquei patins femení: 1998-99 i 2003-04

#### Selecció espanyola

* 1 medalla d'or al Campionat del Món d'hoquei patins femení: 2000
* 3 medalles d'argent al Campionat d'Europa d'hoquei patins femení: 1999, 2001 i 2003
* 1 medalla de bronze al Campionat d'Europa d'hoquei patins femení: 1997

### Roller derby
#### Clubs

* 1 Copa d'Espanya de roller derby: 2019

#### Selecció espanyola

* 1 medalla de bronze als Jocs Mundials de Patinatge: 2019

## Referències

* ↑ «Marina Majó i Plana». Enciclopèdia de l'esport català. Barcelona: Grup Enciclopèdia Catalana.
* ↑ «El CHP Bigues i Riells, format per ex jugadores d'hoquei patins, guanya la I Copa d'Espanya a Mollet». Federació Catalana de Patinatge, 26-05-2019. [Consulta: 8 octubre 2019].
* ↑ N.G. «Plata i bronze en el Mundial per a les seleccions masculina i femenina de 'roller derby'». Ara, 13-07-2019. [Consulta: 8 octubre 2019].

## Enllaços externs

* Fitxa de Marina Majó i Plana - RinkHockey.net (anglès)
# Hemisilurus moolenburghi

Hemisilurus moolenburghi és una espècie de peix de la família dels silúrids i de l'ordre dels siluriformes.

## Morfologia

* Els mascles poden assolir 50 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Sumatra i oest de Borneo.

## Referències

* ↑ uBio (anglès)
* ↑ Bleeker P., 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 3 FishBase (anglès)
* 1 2 Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Kottelat, M. i E. Widjanarti, 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* ↑ Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Schuster, W.H. i R. Djajadiredja, 1952. Local common names of Indonesian fishes. W.V. Hoeve, Bandung, Indonèsia. 276 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Isoazimutal

La línia isoazimutal és el lloc geomètric de tots els punts que tenen el rumb inicial ortodròmic sempre constant. És a dir, si el rumb inicial ortodròmic des de A fins B és de 80 graus, la línia isoazimutal és la formada per tots els punts situats entre A i B que tenen un rumb ortodròmic inicial cap al punt B de 80 graus. Entre dos punts qualssevol de la superfície terrestre es poden traçar tres línies corbes diferents: l'ortodròmica, la loxodròmica i la isoazimutal. En la isoazimutal d'un astre el punt X és el pol d'il·luminació de l'astre observat i l'angle θ és el seu azimut. L'equació de la corba isoazimutal, o arc capaç esfèric, per a un astre de coordenades (dec, Gha), declinació i angle horari a Greenwich, observat sota un azimut Z, ve donada per $cotan(Z)/cos(B)=tan(Dec)/sin(lha)-tan(B)/tan(lha)\;$
on lha és l'angle horari local i els punts de latitud B, i longitud L, pertanyen a la corba.

## Vegeu també

* Geografia
* Cartografia
* Algorisme de navegació

## Referències

* ↑ Li segment capable sphérique. Navigation N º 116 Vol.XXIX, Institut français de navigation, octubre/1981

## Enllaços externs

* Azimuth line of position
* Institut français de navigation Arxivat 2014-01-03 a Wayback Machine.
# Erik Charpentier

Carl Erik Charpentier (Sölvesborg, Blekinge, 17 d'agost de 1895 – Lund, Comtat d'Escània, 17 de febrer de 1978) va ser un gimnasta artístic i atleta suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema suec del programa de gimnàstica.
Com a atleta va competir en proves nacionals de salt d'alçada i el decatló.

## Referències

* ↑ «Erik Charpentier Olympic Results». sports-reference.com. Arxivat de l'original el 17 d’abril 2020. [Consulta: 18 juliol 2017].
* ↑ Erik Charpentier. Comitè Olímpic Suec
* ↑ Carl Erik Charpentier. trackfield.brinkster.net
# Louis Vernet

Pierre Louis Vernet (Doranges, Puèi Domat, 5 de maig de 1870 - Choisy-au-Bac, Oise, 19 de març de 1946) va ser un arquer francès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla de plata en la prova de l'estil continental del programa de tir amb arc. En la prova de la doble ronda York fou vintè.

## Referències

* ↑ «Louis Vernet Olympic Results». sports-reference.com. Arxivat de l'original el 6 de novembre 2012. [Consulta: 9 desembre 2015].
# Handia (Madhya Pradesh)

Handia és un poble de Madhya Pradesh districte d'Hoshangabad. El seu monument principal són les restes d'un antic fort construït per Hoshang Shah Ghuri de Malwa. Està situada a la riba sud del Narbada.
Antigua ciutat d'origen musulmà, fou capital d'un sirkar sota Akbar el Gran i va arribar a un bon nivell de desenvolupament i prosperitat. Després de 1700 amb la construcció d'una ruta alternativa des d'Agra al Dècan, que ja no passava per la ciutat, aquesta va entrar en forta decadència. Fou domini maratha des del segle xviii el 1844 quan Sindhia la va cedir als britànics encara que la transferència efectiva es va produir el 1860. Fou després part del districte d'Hoshangabad de les Províncies Centrals.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Jana Verdura i Brugarola

Jana Verdura i Brugarola (Arenys de Munt, Maresme, 14 de novembre de 1989) és una jugadora d'hoquei sobre patins i investigadora catalana.
Formada al Centre d'Esports Arenys de Munt, va debutar amb el primer equip l'any 2003. Va aconseguir un Campionat d'Espanya el 2004 i un subcampionat de la Copa d'Europa el 2006 i subcampionat de la Copa de la Reina el 2007. La temporada 2012-13 va jugar amb l'Sfèric de Terrassa, tornant l'any següent al club arenyenc. La temporada 2015-16 va fitxar pel Citylift Girona Hoquei Club, amb el qual va guanyar una Copa Generalitat el 2017. Internacional amb la selecció espanyola en categories inferiors, va proclamar-se campiona d'Europa sub-19 el 2007. Amb la selecció catalana d'hoquei sobre patins va aconseguir una medalla de bronze a la Copa Amèrica de 2006 i una Blanes Golden Cup el 2009.
En la seva vessant professional, és doctorand de ciències ambientals de la Universitat de Girona i del Centre d'Estudis Avançats de Blanes (CEAB), que investiga l'impacte del canvi climàtic en els boscos submarins així com de la seva conservació i restauració. Forma part del grup d'investigació MedRecover.

## Palmarès
### Clubs

* 1 Copa Generalitat d'hoquei sobre patins femenina: 2016-17
* 1 Campionat d'Espanya d'hoquei sobre patins femení: 2003-04

### Selecció catalana

* 1 medalla de bronze a la Copa Amèrica d'hoquei patins femenina 2006
* 1 Golden Cup: 2009

## Referències

* ↑ «Jana Verdura i Brugarola». Enciclopèdia de l'esport català. Barcelona: Grup Enciclopèdia Catalana.
* ↑ «Tercer fitxatge pel Citylift Girona». L'Esportiu, 08-08-2015. [Consulta: 13 novembre 2020].
* ↑ Catanzaro, Michele. ««Molta ciència s'aguanta pels doctorands»». El Periódico, 26-09-2019. [Consulta: 13 novembre 2020].

## Enllaços externs

* Fitxa de Jana Verdura Brugarola - RinkHockey.net (anglès)
* Fitxa de Jana Verdura Brugarola - MedRecover (anglès)
# Helge Bäckander

Helge Gustaf Samuel Bäckander (Jönköping, 13 d'octubre de 1891 – Helsingborg, 11 de novembre de 1958) va ser un gimnasta artístic i militar suec que va competir a començaments del segle xx. Com a militar arribà al grau de capità.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Helge Bäckander Olympic Results». sports-reference.com. Arxivat de l'original el 17 d’abril 2020. [Consulta: 18 juliol 2017].
* ↑ Helge Bäckander Comitè Olímpic Suec
# Gustaf Adolf Boltenstern

Gustaf Adolf Boltenstern (Helsingborg, Escània, 1 d'abril de 1861 - Estocolm, 9 d'octubre de 1935) va ser un genet suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la prova de doma clàssica del programa d'hípica, amb el cavall Neptun.
Vuit anys més tard, als Jocs d'Anvers, tornà a disputar la prova de doma clàssica del programa d'hípica amb el cavall Iron, però en aquesta ocasió fou desqualificat.
El seu fill, Gustaf Adolf Boltenstern, Jr. guanyà quatre medalles en doma clàssica entre 1932 i 1956.

## Referències

* 1 2 3 «Gustaf Adolf Boltenstern, Sr. Olympic Results». sports-reference.com. Arxivat de l'original el 3 de març 2016. [Consulta: 20 setembre 2016].
* ↑ Gustaf Adolf Boltenstern. Comitè Olímpic Suec
# James Davey

James "Maffer" Davey (Redruth, Cornualla, 25 de desembre de 1880 - Redruth, 18 d'octubre de 1951 va ser un jugador de rugbi britànic que va competir a primers del segle xx.
Entre 1904 i 1906 va treballar en una mina d'or a Witwatersrand, Transvaal. En tornar a Cornualla disputà dos partits amb la selecció de rugbi d'Anglaterra. El 1908 va guanyar la medalla de plata en la competició de rugbi dels Jocs Olímpics de Londres. També va prendre part en la gira que els British and Irish Lions van fer per Nova Zelanda i Austràlia el 1908.

## Referències

* ↑ «Rugby's famous Christmas babies». Rugbyrugby.com. Arxivat de l'original el 5 de gener 2012. [Consulta: 4 juliol 2012].
* ↑ «James Davey Olympic Results». sports-reference.com. Arxivat de l'original el 28 de desembre 2014. [Consulta: 27 desembre 2015].
* ↑ «England Players and Officials/Maffer Davey». [Consulta: 4 juny 2012].
# María del Pino García Padrón

María del Pino García Padrón (Arucas, Gran Canària, 23 d'agost de 1961) és una jugadora d'escacs canària, bicampiona estatal espanyola els anys 1980 i 1983. És germana del també escaquista José García Padrón.

## Resultats destacats en competició

Va ser dues vegades campiona d'Espanya, els anys 1980 i 1983, i també fou subcampiona en quatre ocasions, els anys 1975, 1977, 1982 i 1984.
Va participar representant Espanya en les Olimpíades d'escacs en cinc ocasions, els anys 1974, 1976, 1978, 1980, i 1982, i hi va aconseguir l'any 1974, a Medellín, la medalla de plata individual al segon tauler, i l'any 1976, a Haifa, la medalla de bronze per equips.

## Referències

* ↑ «Mejores deportistas canarios 1976». El Eco de Canarias, 11-02-1977, pàg. 25 [Consulta: 30 març 2021].
* 1 2 «Nota biogràfica de María del Pino García Padrón» (en anglès). Chessgames.com. [Consulta: 31 març 2021].
* ↑ «Historial oficial dels Campionats d'Espanya d'escacs» (en castellà). Federació Espanyola d'escacs. [Consulta: 30 març 2021].
* ↑ Olimpíades d'escacs
# Mònica Piosa Puig

Mònica Piosa Puig (Vic, Osona, 25 de juny de 1982) és una jugadora d'hoquei sobre patins catalana.
S'inicià en la pràctica del patinatge artístic al Club de Patinatge Artístic d'Aiguafreda però es decantà per l'hoquei sobre patins. Debutà amb el Club Hoquei Patí Bigues i Riells a la màxima categoria de la competició, amb el qual guanya dues Lligues catalanes i un Campionat d'Espanya. Al llarg de la seva carrera esportiva competí en diversos clubs catalans, destacant el Club Patí Voltregà, el Cerdanyola Club Hoquei (2007-10) i l'SFERIC Terrassa (2017-18), així com en equips de lligues europees com el Fundaçao Nortecoope (2002-05) de la Lliga portuguesa i el Friedlinger alemany (2010-11). El 2019 competí en la modalitat de roller derby, aconseguint amb el CHP Bigues i Riells la primera Copa d'Espanya, celebrada a Mollet del Vallès. També participà amb la selecció espanyola al World Roller Games de Barcelona 2019, aconseguint la medalla de bronze.

## Palmarès
### Roller derby
#### Clubs

* 1 Copa d'Espanya de roller derby (2019)

#### Selecció espanyola

* 1 medalla de bronze als Jocs Mundials de Patinatge (2019)

## Referències

* ↑ «Mònica Piosa Puig». Enciclopèdia de l'esport català. Barcelona: Grup Enciclopèdia Catalana.
* ↑ «El CHP Bigues i Riells, format per ex jugadores d'hoquei patins, guanya la I Copa d'Espanya a Mollet». Federació Catalana de Patinatge, 26-05-2019. [Consulta: 8 octubre 2019].
* ↑ N.G. «Plata i bronze en el Mundial per a les seleccions masculina i femenina de 'roller derby'». Ara, 13-07-2019. [Consulta: 8 octubre 2019].

## Enllaços externs

* Fitxa de Mònica Piosa Puig - RinkHockey.net (anglès)
# Herklotsichthys blackburni

Herklotsichthys blackburni és una espècie de peix pertanyent a la família dels clupeids.

## Descripció

* Pot arribar a fer 10,5 cm de llargària màxima (normalment, en fa 8).
* 13-21 radis tous a l'aleta dorsal i 12-23 a l'anal.

## Hàbitat

És un peix marí, pelàgic-nerític i de clima tropical (14°S-21°S, 118°E-127°E) que viu entre 0-50 m de fondària.

## Distribució geogràfica

Es troba a l'Índic oriental: Austràlia Occidental.

## Observacions

És inofensiu per als humans.

## Referències

* ↑ Whitley G. P., 1951. New fish names and records. Proc. R. Zool. Soc. N. S. W. v. for 1949-1950. 61-68.
* ↑ Whitley, G. P., 1948. New sharks and fishes from Western Australia. Part 4. Australian Zoologist v. 11 (pt 3): 259-276, Pls. 24-25.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Whitehead, P.J.P., 1985.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Georg Albertsen

Georg Albert Christian Albertsen (Frederiksberg, Hovedstaden, 12 de juliol de 1889 – Gentofte, 28 d'abril de 1961) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Georg Albertsen Olympic Results». sports-reference.com. Arxivat de l'original el 18 d’abril 2020. [Consulta: 19 juliol 2017].
# Gustaf Kilman

Gustaf Olof Falhem Kilman (Ytterby, Kungälv, Västra Götaland, 9 de juliol de 1882 - 21 de febrer de 1946) va ser un oficial de l'exèrcit, i genet suec que va competir a la primeria del segle xx.
El 1912 va participar en els Jocs Olímpics d'Estocolm, on va guanyar la medalla d'or en la prova de salts d'obstacles per equips del programa d'hípica, formant equip amb Gustaf Lewenhaupt, Hans von Rosen i Fredrik Rosencrantz, amb el cavall Gåtan. Vuit anys més tard, als Jocs d'Anvers acabà en quinzena posició del concurs individual de salts.

## Referències

* ↑ Sveriges statskalender för året 1945 (en suec). Uppsala: Fritzes offentliga publikationer, 1945, p. 347.
* ↑ «Gustaf Kilman Olympic Results». sports-reference.com. Arxivat de l'original el 16 de desembre 2012. [Consulta: 28 gener 2017].
* ↑ SOK Gustaf Kilman Arxivat 2012-09-19 a Wayback Machine.. Comitè Olímpic Suec
# Frederick Dean

Frederick «Ginger» Dean (Plymouth, Devon, 1 de setembre de 1880 - Plymouth, 1 de setembre de 1946) va ser un jugador de rugbi britànic que va competir a primers del segle xx. El 1908 va guanyar la medalla de plata en la competició de rugbi dels Jocs Olímpics de Londres.

## Referències

* ↑ «Frederick Dean Olympic Results». sports-reference.com. Arxivat de l'original el 13 de maig 2019. [Consulta: 27 desembre 2015].